બ્રિટીશ ઇન્ડિયામાં પહેલું જનરલ ઇલેક્શન 1920માં થયું હતું તેને ઇમ્પિરિયલ લેજીસ્લેટીવ કાઉન્સિલ એવું નામ આપવામાં આવ્યું હતું. 104 બેઠકો હતી જેમાં 48 બેઠકો ડેમોક્રેટીક પાર્ટીને, 47 અન્ય પાર્ટી અને 9 યુરોપિયન્સ હતા. આઝાદી પછી પ્રથમ લોકસભાની ચૂંટણી 1951માં થઇ હતી. ભારતીય કોંગ્રેસને આ ચૂંટણીમાં 364 અને સીપીઆઇને 16 બેઠકો મળી હતી. કોંગ્રેસના લિડર જવાહરલાલ નહેરૂ હતા અને સીપીઆઇના લિડર શ્રીપદ અમ્રિત ડાંગે હતા. 489 બેઠકો માટે યોજાયેલી આ ચૂંટણીમાં 25 ઇન્ડિયન સ્ટેટ હતા. જો કે આ લોકસભાનું ડ્યુરેશન 25મી ઓક્ટોબર 1951 થી 21મી ફેબ્રુઆરી 1952 સુધી રહ્યું હતું. ત્યારબાદ 1957માં લોકસભાની બીજી ચૂંટણી યોજાઇ હતી. કોંગ્રેસને એ સમયે 494 બેઠકો પૈકી 371 બેઠકો મળી હતી જ્યારે સીપીઆઇના ફાળે 27 બેઠકો આવી હતી. આ વખતે પ્રજા સોસાલિસ્ટ પાર્ટીને 19 બેઠકો મળી હતી. કુલ 41 અપક્ષો ચૂંટાયા હતા. આ સમયમાં ભાજપનું નામોનિશાન ન હતું. કોંગ્રેસનો આ સુવર્ણકાળ શરૂ થયો હતો.